Utestengt russisk skiskytter vil heller «kaste i søpla» medaljen som Norge kan få
ARTIKKELEN ER OVER ETT ÅR GAMMEL Den sier i hvert fall den russiske skiskytteren i et intervju med nyhetsbyrået Tass. – Jeg kaster heller medaljen i søpla enn å gi den tilbake til IOC, sier hun. Romanova var en av fem russere som mandag ble diskvalifisert fra Sotsji-lekene av IOCs disiplinærpanel. 14 er dømt fra før. Alle 19 er utestengt fra alle framtidige OL. Les også: IOC-medlem til VG: - Kan være nytt steg mot russisk utestengelse Jana Romanova tok OL-sølv i stafett sammen med blant andre Olga Vilukhina, som også ble diskvalifisert og utestengt mandag. Vilukhina tok også sølv på sprinten og mister det. Norge gikk inn til stafettbronse i 2014. Laget besto av Fanny Horn Birkeland, Tiril Eckhoff, Ann Kristin Aafedt Flatland og Tora Berger. Ukraina vant OL-gullet. Nå kan Norge komme til å bli oppgradert til sølv. Det liker Romanova lite. Oppsiktsvekkende i går: Legkov strippet for troverdighet av IOC – Alt som skjer nå. er en vilt urettferdig. Jeg vil bare skrike. Selvfølgelig vil vi appellere til CAS, sier hun til Tass. CAS er idrettens voldgiftsrett. – Det finnes ingen bevis, bortsett fra Rodtsjenkovs vitnesbyrd, fortsetter hun, og snakker om Grigorij Rodtsjenkov, som var leder ved Moskvas dopinglaboratorium, som har flyktet til USA og som hevder at det har vært en systematisk, statsdrevet doping i russisk idrett. Les også: Armstrongs overmann om Sundby-utspill: – Utdatert – Vi er fratatt medaljene utelukkende på hans vitnesbyrd. Hvem er han? Han gjemmer seg og deltar ikke en gang på høringene, sier Romanova. – Han er bare en mislykket farmasøyt som ikke kunne selge sin «oppfinnelse» og som har arrangert hele sirkuset, fortsetter skiskytteren, og sier: – Jeg har ikke en gang lyst til å se på OL. Romanova fremholder at hun har gjennomført alle dopingtester i regi av WADA (det internasjonale antidopingbyrået) og Rusada (det russiske antidopingbyråret) - uten å testet positivt. Også bobkjørerne Aleksej Negodailo og Dimitrij Trunenkov (begge mannskap i gullfireren), samt skeletonutøver Sergej Tsjudinov (som ikke tok medalje) ble dømt mandag. Russerne straffes på grunn av avsløringene i McLaren-rapporten. PS: Det internasjonale skiskytterforbundet IBU har midlertidig utestengt Romanova og Vikhulina fra alle konkurranser.
Norges skiskytterjenter kan komme til å overta Russlands OL-sølv fra 2014. Men utestengte Jana Romanova vil heller kaste medaljen enn å gi den fra seg.